Messi îşi ajută oraşul natal să lupte împotriva COVID-19.
Fundaţia Leo Messi a donat în total 50 de ventilatoare spitalelor din Argentina luna aceasta. Argentina este în criză de paturi la ATI dotate cu ventilatoare. Starul argentinian a donat mai bine de 1 milion de euro pentru lupta cu coronavirusul din Argentina şi Catalunia.
Champions League nu este singurul front pe care luptă Lionel Messi. Starul Barcelonei a donat 32 de ventilatoare unui spital din oraşul său natal, Rosario.Argentina abia face faţă creşterii numărului de cazuri de COVID-19, aşa că spitalele au nevoie de orice ajutor. A ajuns în stadiul în care se afla Spania la finalul lunii martie, când risca să rămână fără locuri la terapie intensivă.Nu este prima dată când Messi a dat o mână de ajutor acasă. În luna mai a ajutat campania "Împreună pentru Sănătatea Argentinei" cu 500 de mii de euro pentru echipamente de protecţie şi ventilatoare.